nibzard/narodne-novine-full-text-markdown huggingface dataset:
### NN 7/2023 (18.1.2023.), Odluka o katastarskoj izmjeri na području Općine Hercegovac za dio katastarske općine Hercegovac

DRŽAVNA GEODETSKA UPRAVA

124

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, broj 112/18 i 39/22) Državna geodetska uprava donosi

ODLUKU

O KATASTARSKOJ IZMJERI NA PODRUČJU OPĆINE HERCEGOVAC ZA DIO KATASTARSKE OPĆINE HERCEGOVAC

I.

Na području Općine Hercegovac za dio katastarske općine Hercegovac provest će se katastarska izmjera u svrhu izrade katastra nekretnina i obnove zemljišne knjige.

II.

Katastarsku izmjeru provodi Državna geodetska uprava, a stručne geodetske poslove u okviru usluga provođenja katastarske izmjere i izrade elaborata katastarske izmjere za potrebe osnivanja katastra nekretnina obavit će trgovačko društvo GEOMETRICUS d.o.o., Ferovac 32, Kutjevo.

III.

U obavljanju poslova katastra nekretnina službenici Državne geodetske uprave i zaposlenici trgovačkog društva GEOMETRICUS d.o.o., Ferovac 32, Kutjevo, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištu na području na kojem se provodi katastarska izmjera dužni su do 20. veljače 2023. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava ili kojim upravljaju (upravitelji općih i javnih dobara).

V.

Nositelje prava na zemljištu pisanim putem će se pozvati na obilježavanje granica zemljišta.

VI.

Državna geodetska uprava, Područni ured za katastar Bjelovar, Odjel za katastar nekretnina Daruvar, Ispostava za katastar nekretnina Garešnica i trgovačko društvo GEOMETRICUS d.o.o., Ferovac 32, Kutjevo, osigurat će stručnu pomoć u obilježavanju granica zemljišta osobama iz točke IV. ove Odluke.

VII.

Na temelju podataka prikupljenih i obrađenih u katastarskoj izmjeri izrađuje se elaborat katastarske izmjere.

VIII.

Pregledan i potvrđen elaborat katastarske izmjere izlaže se na javni uvid koji se provodi istodobno i povezano s obnovom zemljišne knjige.

IX.

Ova Odluka stupa na snagu prvoga dana od objave u »Narodnim novinama«.

Klasa: 931-04/23-04/13

Urbroj: 541-04/2-23-2

Zagreb, 9. siječnja 2023.

Glavni ravnatelj
 Antonio Šustić, dipl. ing. geod., v. r.
### NN 7/2023 (18.1.2023.), Odluka o katastarskoj izmjeri na području Općine Šenkovec za dijelove katastarskih općina Šenkovec, Mihovljan i Mačkovec

DRŽAVNA GEODETSKA UPRAVA

125

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, broj 112/18 i 39/22) Državna geodetska uprava donosi

ODLUKU

O KATASTARSKOJ IZMJERI NA PODRUČJU OPĆINE ŠENKOVEC ZA DIJELOVE KATASTARSKIH OPĆINA ŠENKOVEC, MIHOVLJAN I MAČKOVEC

I.

Na području Općine Šenkovec za dijelove katastarske općine Šenkovec, Mihovljan i Mačkovec provest će se katastarska izmjera u svrhu izrade katastra nekretnina i obnove zemljišne knjige.

II.

Katastarsku izmjeru provodi Državna geodetska uprava, a stručne geodetske poslove u okviru usluga provođenja katastarske izmjere i izrade elaborata katastarske izmjere za potrebe osnivanja katastra nekretnina obavit će trgovačka društva: GEOPROJEKT ZAGREB 20 d.o.o., Borongajska cesta 81, Zagreb i GEOPROJEKT d.o.o. ZAGREB, Borongajska cesta 81a, Zagreb.

III.

U obavljanju poslova katastra nekretnina službenici Državne geodetske uprave i zaposlenici trgovačkih društava: GEOPROJEKT ZAGREB 20 d.o.o., Borongajska cesta 81, Zagreb i GEOPROJEKT d.o.o. ZAGREB, Borongajska cesta 81a, Zagreb, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištu na području na kojem se provodi katastarska izmjera dužni vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava ili kojim upravljaju (upravitelji općih i javnih dobara) za dio k.o. Šenkovec do 28. veljače 2023., za dio k.o. Mihovljan do 1. travnja 2023. i za dio k.o. Mačkovec do 1. lipnja 2023. godine.

V.

Nositelje prava na zemljištu pisanim putem će se pozvati na obilježavanje granica zemljišta.

VI.

Državna geodetska uprava, Područni ured za katastar Čakovec i trgovačka društva: GEOPROJEKT ZAGREB 20 d.o.o., Borongajska cesta 81, Zagreb i GEOPROJEKT d.o.o. ZAGREB, Borongajska cesta 81a, Zagreb, osigurat će stručnu pomoć u obilježavanju granica zemljišta osobama iz točke IV. ove Odluke.

VII.

Na temelju podataka prikupljenih i obrađenih u katastarskoj izmjeri izrađuje se elaborat katastarske izmjere.

VIII.

Pregledan i potvrđen elaborat katastarske izmjere izlaže se na javni uvid koji se provodi istodobno i povezano s obnovom zemljišne knjige.

IX.

Ova Odluka stupa na snagu prvoga dana od objave u »Narodnim novinama«.

Klasa: 931-04/23-04/14

Urbroj: 541-04/2-23-2

Zagreb, 9. siječnja 2023.

Glavni ravnatelj
 Antonio Šustić, dipl. ing. geod., v. r.
### NN 7/2023 (18.1.2023.), Odluka o katastarskoj izmjeri na području Općine Sveti Juraj na Bregu i Općine Šenkovec za katastarsku općinu Zasadbreg

DRŽAVNA GEODETSKA UPRAVA

126

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, broj 112/18 i 39/22) Državna geodetska uprava donosi

ODLUKU

O KATASTARSKOJ IZMJERI NA PODRUČJU OPĆINE SVETI JURAJ NA BREGU I OPĆINE ŠENKOVEC ZA KATASTARSKU OPĆINU ZASADBREG

I.

Na području Općine Sveti Juraj na Bregu i Općine Šenkovec za katastarsku općinu Zasadbreg (naselja Zasadbreg, Mali Mihaljevec, Brezje, Knezovec, dio naselja Slemenice i dio naselja Merhatovec) provest će se katastarska izmjera u svrhu izrade katastra nekretnina i obnove zemljišne knjige.

II.

Katastarsku izmjeru provodi Državna geodetska uprava, a stručne geodetske poslove u okviru usluga provođenja katastarske izmjere i izrade elaborata katastarske izmjere za potrebe osnivanja katastra nekretnina obavit će trgovačka društva: GEO-GAUSS d.o.o., Ulica hrvatskih branitelja 1, Čakovec i VEKTRA d.o.o., Branka Vodnika 4/B, Varaždin.

III.

U obavljanju poslova katastra nekretnina službenici Državne geodetske uprave i zaposlenici trgovačkih društava: GEO-GAUSS d.o.o., Ulica hrvatskih branitelja 1, Čakovec i VEKTRA d.o.o., Branka Vodnika 4/B, Varaždin, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištu na području na kojem se provodi katastarska izmjera dužni su do 15. ožujka 2023. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava ili kojim upravljaju (upravitelji općih i javnih dobara).

V.

Nositelje prava na zemljištu pisanim putem će se pozvati na obilježavanje granica zemljišta.

VI.

Državna geodetska uprava, Područni ured za katastar Čakovec i trgovačka društva: GEO-GAUSS d.o.o., Ulica hrvatskih branitelja 1, Čakovec i VEKTRA d.o.o., Branka Vodnika 4/B, Varaždin, osigurat će stručnu pomoć u obilježavanju granica zemljišta osobama iz točke IV. ove Odluke.

VII.

Na temelju podataka prikupljenih i obrađenih u katastarskoj izmjeri izrađuje se elaborat katastarske izmjere.

VIII.

Pregledan i potvrđen elaborat katastarske izmjere izlaže se na javni uvid koji se provodi istodobno i povezano s obnovom zemljišne knjige.

IX.

Ova Odluka stupa na snagu prvoga dana od objave u »Narodnim novinama«.

Klasa: 931-04/23-04/15

Urbroj: 541-04/2-23-2

Zagreb, 9. siječnja 2023.

Glavni ravnatelj
 Antonio Šustić, dipl. ing. geod., v. r.
### NN 7/2023 (18.1.2023.), Indeks potrošačkih cijena u prosincu 2022.

Državni zavod za statistiku

147

Državni zavod za statistiku objavljuje

INDEKS

POTROŠAČKIH CIJENA U PROSINCU 2022.

Indeks potrošačkih cijena u prosincu 2022. u odnosu na studeni 2022. iznosi 99,7.

Klasa: 956-03/22-01/1

Urbroj: 555-01-04-06-01-23-26

Zagreb, 17. siječnja 2022.

Glavna ravnateljica
 Lidija Brković, v. r.
### NN 8/2023 (20.1.2023.), Pravilnik o izmjenama i dopuni Pravilnika o uvjetima, kriterijima, načinu odabira, financiranja i provedbe lokalnih razvojnih strategija u ribarstvu

MINISTARSTVO POLJOPRIVREDE

179

Na temelju članka 55. stavka 6. Zakona o morskom ribarstvu (»Narodne novine«, broj 62/17 i 14/19) i članka 28. stavka 7. Zakona o akvakulturi (»Narodne novine«, broj 130/17, 111/18 i 144/20), ministrica poljoprivrede donosi

PRAVILNIK

O IZMJENAMA I DOPUNI PRAVILNIKA O UVJETIMA, KRITERIJIMA, NAČINU ODABIRA, FINANCIRANJA I PROVEDBE LOKALNIH RAZVOJNIH STRATEGIJA U RIBARSTVU

Članak 1.

U Pravilniku o uvjetima, kriterijima, načinu odabira, financiranja i provedbe lokalnih razvojnih strategija u ribarstvu (»Narodne novine«, broj 27/19, 77/20 i 74/22), u članku 14. stavak 4. briše se.

Dosadašnji stavci 5. do 14. postaju stavci 4. do 13.

Članak 2.

U članku 7. stavku 5. brišu se riječi: »u protuvrijednosti u kunama prema mjesečnom tečaju Europske unije u mjesecu donošenja Odluke iz članka 13. stavka 1. točke a) ovoga Pravilnika«.

Članak 3.

U članku 24. iza stavka 6. dodaje se novi stavak 7. koji glasi:

»(7) Iznimno od stavka 6. ovoga članka, za usklađivanje obrazaca slijedom uvođenja eura kao službene valute u Republici Hrvatskoj, nije potrebno odobrenje Upravnog (izvršnog) tijela FLAG-a ili drugog nadležnog tijela FLAG-a ako su obrasci prethodno odobreni od toga tijela.«.

Dosadašnji stavci 7. do 13. postaju stavci 8. do 14.

Članak 4.

U Prilogu III. PRIHVATLJIVI TROŠKOVI U SKLOPU TEKUĆIH TROŠKOVA I TROŠKOVA VOĐENJA LRSR, dijelu PRAVILA PRIHVATLJIVOSTI ZA POJEDINE TROŠKOVE, poglavlju II. Troškovi službenih putovanja, potpoglavlju II.2. Troškovi prijevoza, točka e) mijenja se i glasi:

»e) za korištenje privatnog automobila u službene svrhe priznaju se troškovi po prijeđenom kilometru u visini do neoporezivog iznosa u skladu sa važećim pravilnikom o porezu na dohodak«.

Članak 5.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 324-01/16-01/2234

Urbroj: 525-12/1385-23-31

Zagreb, 9. siječnja 2023.

Ministrica poljoprivrede
 Marija Vučković, v. r.
### NN 8/2023 (20.1.2023.), Odluka o iskazivanju povjerenja članu Vlade Republike Hrvatske

Hrvatski sabor

154

Na temelju članka 110. Ustava Republike Hrvatske i članka 119. Poslovnika Hrvatskoga sabora, Hrvatski sabor na sjednici 17. siječnja 2023. donio je

ODLUKU

O ISKAZIVANJU POVJERENJA ČLANU VLADE REPUBLIKE HRVATSKE

Hrvatski sabor iskazuje povjerenje članu Vlade Republike Hrvatske BRANKU BAČIĆU za obavljanje dužnosti potpredsjednika Vlade Republike Hrvatske i ministra prostornoga uređenja, graditeljstva i državne imovine.

Klasa: 021-03/23-08/03

Zagreb, 17. siječnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 8/2023 (20.1.2023.), Odluka o iskazivanju povjerenja članu Vlade Republike Hrvatske

HRVATSKI SABOR

155

Na temelju članka 110. Ustava Republike Hrvatske i članka 119. Poslovnika Hrvatskoga sabora, Hrvatski sabor na sjednici 17. siječnja 2023. donio je

ODLUKU

O ISKAZIVANJU POVJERENJA ČLANU VLADE REPUBLIKE HRVATSKE

Hrvatski sabor iskazuje povjerenje članu Vlade Republike Hrvatske ŠIMI ERLIĆU za obavljanje dužnosti ministra regionalnoga razvoja i fondova Europske unije.

Klasa: 021-03/23-08/04

Zagreb, 17. siječnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 8/2023 (20.1.2023.), Rješenje o imenovanju ministra regionalnoga razvoja i fondova Europske unije

VLADA REPUBLIKE HRVATSKE

166

Na temelju članka 110. stavka 5. Ustava Republike Hrvatske (»Narodne novine«, br. 85/10. – pročišćeni tekst i 5/14. – Odluka Ustavnog suda Republike Hrvatske) i članka 4. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), uz supotpis predsjednika Hrvatskoga sabora, donosim

RJEŠENJE

O IMENOVANJU MINISTRA REGIONALNOGA RAZVOJA I FONDOVA EUROPSKE UNIJE

Imenuje se ŠIME ERLIĆ ministrom regionalnoga razvoja i fondova Europske unije.

Klasa: 080-02/23-01/06

Urbroj: 50301-15/28-23-05

Zagreb, 17. siječnja 2023.

Predsjednik
 mr. sc. Andrej Plenković, v. r.
### NN 8/2023 (20.1.2023.), Rješenje o imenovanju potpredsjednika Vlade Republike Hrvatske i ministra prostornoga uređenja, graditeljstva i državne imovine

VLADA REPUBLIKE HRVATSKE

165

Na temelju članka 110. stavka 5. Ustava Republike Hrvatske (»Narodne novine«, br. 85/10. – pročišćeni tekst i 5/14. – Odluka Ustavnog suda Republike Hrvatske) i članka 4. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), uz supotpis predsjednika Hrvatskoga sabora, donosim

RJEŠENJE

O IMENOVANJU POTPREDSJEDNIKA VLADE REPUBLIKE HRVATSKE I MINISTRA PROSTORNOGA UREĐENJA, GRADITELJSTVA I DRŽAVNE IMOVINE

Imenuje se BRANKO BAČIĆ potpredsjednikom Vlade Repub­like Hrvatske i ministrom prostornoga uređenja, graditeljstva i državne imovine.

Klasa: 080-02/23-01/05

Urbroj: 50301-15/28-23-05

Zagreb, 17. siječnja 2023.

Predsjednik
 mr. sc. Andrej Plenković, v. r.
### NN 8/2023 (20.1.2023.), Pravilnik o izmjeni Pravilnika o poštanskim markama

MINISTARSTVO MORA, PROMETA I INFRASTRUKTURE

181

Na temelju članka 42. stavka 2. Zakona o poštanskim uslugama (»Narodne novine«, br. 144/12., 153/13., 78/15. i 110/19.) ministar mora, prometa i infrastrukture, na prijedlog HP – Hrvatske pošte d.d., donosi

PRAVILNIK

O IZMJENI PRAVILNIKA O POŠTANSKIM MARKAMA

Članak 1.

U Pravilniku o poštanskim markama (»Narodne novine«, br. 91/13., 61/16. i 52/22.), u članku 4. riječi: »kunski iznos« zamjenjuju se riječima: »iznos u eurima«.

Članak 2.

Ovaj Pravilnik stupa na snagu prvoga dana od objave u »Narodnim novinama«.

Klasa: 011-01/22-01/121

Urbroj: 530-07-23-2

Zagreb, 18. siječnja 2023.

Ministar
 Oleg Butković, v. r.
### NN 8/2023 (20.1.2023.), Pravilnik o izmjenama i dopunama Pravilnika o upisu u upisnike dobavljača, laboratorija i uzorkivača poljoprivrednog reprodukcijskog materijala

MINISTARSTVO POLJOPRIVREDE

180

Na temelju članka 10. stavka 5. i članka 13. stavka 11. Zakona o sjemenu, sadnom materijalu i priznavanju sorti poljoprivrednog bilja (»Narodne novine« broj 110/21.) ministrica poljoprivrede donosi

PRAVILNIK

O IZMJENAMA I DOPUNAMA PRAVILNIKA O UPISU U UPISNIKE DOBAVLJAČA, LABORATORIJA I UZORKIVAČA POLJOPRIVREDNOG REPRODUKCIJSKOG MATERIJALA

Članak 1.

U Pravilniku o upisu u upisnike dobavljača, laboratorija i uzorkivača poljoprivrednog reprodukcijskog materijala (»Narodne novine« broj 8/22.) u članku 6. iza stavka 3. dodaje se novi stavak 4. koji glasi:

»(4) Zahtjev za upis može se podnijeti:

1. putem javne elektronske usluge dostupne u okviru informacijskog sustava Hrvatske agencije za poljoprivredu i hranu (u daljnjem tekstu: Agencija)

2. putem elektroničke pošte ili na drugi prikladan način koji se smatra elektroničkom dostavom

3. poštom«.

Dosadašnji stavci 4., 5., 6. i 7. postaju stavci 5., 6., 7. i 8.

Članak 2.

U članku 8. iza stavka 1. dodaje se novi stavak 2. koji glasi:

»(2) Zahtjev za upis može se podnijeti:

1. putem javne elektronske usluge dostupne u okviru informacijskog sustava Agencije

2. putem elektroničke pošte ili na drugi prikladan način koji se smatra elektroničkom dostavom

3. poštom«.

Dosadašnji stavci 2., 3., 4. i 5. postaju stavci 3., 4., 5. i 6.

Članak 3.

U članku 11. iza stavka 2. dodaje se novi stavak 3. koji glasi:

»(3) Zahtjev iz stavka 2. može se podnijeti:

1. putem javne elektronske usluge dostupne u okviru FIS-sustava

2. putem elektroničke pošte ili na drugi prikladan način koji se smatra elektroničkom dostavom

3. poštom«.

Dosadašnji stavci 3., 4., 5., 6. 7., 8. i 9. postaju stavci 4., 5., 6., 7., 8., 9. i 10.

Članak 4.

U Prilogu I. Obrazac 1. zamjenjuje se novim Obrascem 1. koji je tiskani uz ovaj Pravilnik i njegov je sastavni dio.

Članak 5.

U Prilogu II. Obrazac 5. zamjenjuje se novim Obrascem 5. koji je tiskani uz ovaj Pravilnik i njegov je sastavni dio.

Članak 6.

Članak 17. briše se.

Članak 7.

Ovaj Pravilnik stupa na snagu osmoga dana od objave u »Narodnim novinama«.

Klasa: 011-01/22-01/82

Urbroj: 525-06/244-22-8

Zagreb, 5. siječnja 2023.

Ministrica poljoprivrede
 Marija Vučković, v. r.

PRILOG I.

Obrazac 1

![](/files/_web/sluzbeni-dio/2023/132564/images/8343.jpg)

PRILOG II.

Obrazac 5

![](/files/_web/sluzbeni-dio/2023/132564/images/8334.jpg)
### NN 8/2023 (20.1.2023.), Pravilnik o izmjenama Pravilnika o raspolaganju kapacitetom uzgoja tuna i dozvoljenim ulaznim količinama ulovljenih divljih tuna (Thunnus thynnus) na uzgajališta

Ministarstvo poljoprivrede

178

Na temelju članka 18.a stavka 3. Zakona o akvakulturi (»Narodne novine«, br. 130/17, 111/18 i 144/20) ministrica poljoprivrede donosi

PRAVILNIK

O IZMJENAMA PRAVILNIKA O RASPOLAGANJU KAPACITETOM UZGOJA TUNA I DOZVOLJENIM ULAZNIM KOLIČINAMA ULOVLJENIH DIVLJIH TUNA (Thunnus thynnus) NA UZGAJALIŠTA

Članak 1.

(1) U Pravilniku o raspolaganju kapacitetom uzgoja tuna i dozvoljenim ulaznim količinama ulovljenih divljih tuna (Thunnus thynnus) na uzgajališta (»Narodne novine«, br. 22/21 i 9/22), u članku 5. stavku 3. broj »25« zamjenjuje se brojem »30«.

(2) U stavku 4. riječ »od« zamjenjuje se riječju »do«.

Članak 2.

Dosadašnji Prilog 1. Pravilnika zamjenjuje se novim Prilogom 1. koji je tiskan uz ovaj Pravilnik i njegov je sastavni dio.

Članak 3.

Ovaj Pravilnik stupa na snagu prvoga dana od objave u »Narodnim novinama«.

Klasa: 011-01/21-01/12

Urbroj: 525-12/791-23-8

Zagreb, 18. siječnja 2023.

Ministrica poljoprivrede
 Marija Vučković, v. r.

PRILOG 1.

1. RASPODJELA KAPACITETA UZGOJA TUNA PO NOSITELJIMA
 DOZVOLA ZA UZGOJ TUNA ZA 2023. GODINU

|  |  |  |  |  |  |
| --- | --- | --- | --- | --- | --- |
| Broj dozvole za akvakulturu | 220 | 139 | 138 | 86 | slobodni kapacitet |
| Maksimalni kapacitet uzgoja tuna u 2023. godini  (u tonama) | 1.872,261 | 1.872,125 | 1.615,942 | 1.731,673 | 788,000 |

2. RASPODJELA ULAZNE KOLIČINE ULOVLJENIH
 DIVLJIH TUNA ZA 2023. GODINU

|  |  |  |  |  |  |
| --- | --- | --- | --- | --- | --- |
| Broj dozvole za akvakulturu | 220 | 139 | 138 | 86 | slobodni kapacitet |
| Maksimalna ulazna količina divljih tuna u 2023. godini  (u tonama) | 700,197 | 700,146 | 604,338 | 647,619 | 294,700 |
### NN 8/2023 (20.1.2023.), Rješenje o razrješenju supredsjedateljice i imenovanju supredsjedatelja Zajedničkog povjerenstva za provedbu i promicanje gospodarske suradnje između Vlade Republike Hrvatske i Vlade Republike Indije

VLADA REPUBLIKE HRVATSKE

174

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 3. stavka 4. Ugovora između Vlade Republike Hrvatske i Vlade Republike Indije o gospodarskoj suradnji (»Narodne novine – Međunarodni ugovori«, broj 5/17.), Vlada Republike Hrvatske je na sjednici održanoj 13. siječnja 2023. donijela

RJEŠENJE

O RAZRJEŠENJU SUPREDSJEDATELJICE I IMENOVANJU SUPREDSJEDATELJA ZAJEDNIČKOG POVJERENSTVA ZA PROVEDBU I PROMICANJE GOSPODARSKE SURADNJE IZMEĐU VLADE REPUBLIKE HRVATSKE I VLADE REPUBLIKE INDIJE

1. Razrješuje se NATAŠA MIKUŠ ŽIGMAN dužnosti supredsjedateljice Zajedničkog povjerenstva za provedbu i promicanje gospodarske suradnje između Vlade Republike Hrvatske i Vlade Republike Indije.

2. Imenuje se HRVOJE BUJANOVIĆ, državni tajnik u Ministarstvu gospodarstva i održivog razvoja, supredsjedateljem Zajedničkog povjerenstva za provedbu i promicanje gospodarske suradnje između Vlade Republike Hrvatske i Vlade Republike Indije.

Klasa: 080-02/23-02/08

Urbroj: 50301-15/28-23-02

Zagreb, 13. siječnja 2023.

Predsjednik
 mr. sc. Andrej Plenković, v. r.
### NN 8/2023 (20.1.2023.), Rješenje o opozivu zamjenice predstavnika i imenovanju zamjenika predstavnika Vlade Republike Hrvatske u Gospodarsko-socijalno vijeće

VLADA REPUBLIKE HRVATSKE

176

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članaka 6. i 7. Sporazuma o osnivanju Gospodarsko-socijalnog vijeća (»Narodne novine«, broj 28/20.), Vlada Republike Hrvatske je na sjednici održanoj 13. siječnja 2023. donijela

RJEŠENJE

O OPOZIVU ZAMJENICE PREDSTAVNIKA I IMENOVANJU ZAMJENIKA PREDSTAVNIKA VLADE REPUBLIKE HRVATSKE U GOSPODARSKO-SOCIJALNO VIJEĆE

1. Opoziva se NATAŠA MIKUŠ ŽIGMAN dužnosti zamjenice predstavnika Vlade Republike Hrvatske u Gospodarsko-socijalnom vijeću.

2. Imenuje se HRVOJE BUJANOVIĆ, državni tajnik u Ministarstvu gospodarstva i održivog razvoja, zamjenikom predstavnika Vlade Republike Hrvatske u Gospodarsko-socijalno vijeće.

Klasa: 080-02/23-02/10

Urbroj: 50301-15/28-23-02

Zagreb, 13. siječnja 2023.

Predsjednik
 mr. sc. Andrej Plenković, v. r.
### NN 8/2023 (20.1.2023.), Rješenje o razrješenju članice i imenovanju člana Upravnog odbora Hrvatske agencije za malo gospodarstvo, inovacije i investicije

VLADA REPUBLIKE HRVATSKE

171

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 17. stavka 2. Zakona o poticanju razvoja malog gospodarstva (»Narodne novine«, br. 29/02., 63/07., 53/12., 56/13. i 121/16.), Vlada Republike Hrvatske je na sjednici održanoj 13. siječnja 2023. donijela

RJEŠENJE

O RAZRJEŠENJU ČLANICE I IMENOVANJU ČLANA UPRAVNOG ODBORA HRVATSKE AGENCIJE ZA MALO GOSPODARSTVO, INOVACIJE I INVESTICIJE

1. Razrješuje se NATAŠA MIKUŠ ŽIGMAN dužnosti članice Upravnog odbora Hrvatske agencije za malo gospodarstvo, inovacije i investicije, na koju je imenovana na prijedlog ministra nadležnog za gospodarstvo.

2. Imenuje se HRVOJE BUJANOVIĆ članom Upravnog odbora Hrvatske agencije za malo gospodarstvo, inovacije i investicije, na prijedlog ministra nadležnog za gospodarstvo.

Klasa: 080-02/23-02/05

Urbroj: 50301-15/07-23-02

Zagreb, 13. siječnja 2023.

Predsjednik
 mr. sc. Andrej Plenković, v. r.
### NN 8/2023 (20.1.2023.), Rješenje o razrješenju državnog tajnika Središnjeg državnog ureda za obnovu i stambeno zbrinjavanje

VLADA REPUBLIKE HRVATSKE

169

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 46. stavka 1. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 13. siječnja 2023. donijela

RJEŠENJE

O RAZRJEŠENJU DRŽAVNOG TAJNIKA SREDIŠNJEG DRŽAVNOG UREDA ZA OBNOVU I STAMBENO ZBRINJAVANJE

Razrješuje se GORDAN HANŽEK dužnosti državnog tajnika Središnjeg državnog ureda za obnovu i stambeno zbrinjavanje.

Klasa: UP/I 080-02/23-02/02

Urbroj: 50301-15/28-23-01

Zagreb, 13. siječnja 2023.

Predsjednik
 mr. sc. Andrej Plenković, v. r.
### NN 8/2023 (20.1.2023.), Rješenje o razrješenju supredsjedateljice i imenovanju supredsjedatelja Zajedničkog odbora za provedbu i poticanje gospodarske suradnje između Vlade Republike Hrvatske i Vlade Republike Srbije

VLADA REPUBLIKE HRVATSKE

173

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 4. Sporazuma između Vlade Republike Hrvatske i Vlade Republike Srbije o gospodarskoj suradnji (»Narodne novine – Međunarodni ugovori«, broj 9/09.), Vlada Republike Hrvatske je na sjednici održanoj 13. siječnja 2023. donijela

RJEŠENJE

O RAZRJEŠENJU SUPREDSJEDATELJICE I IMENOVANJU SUPREDSJEDATELJA ZAJEDNIČKOG ODBORA ZA PROVEDBU I POTICANJE GOSPODARSKE SURADNJE IZMEĐU VLADE REPUBLIKE HRVATSKE I VLADE REPUBLIKE SRBIJE

1. Razrješuje se NATAŠA MIKUŠ ŽIGMAN dužnosti supredsjedateljice Zajedničkog odbora za provedbu i poticanje gospodarske suradnje između Vlade Republike Hrvatske i Vlade Republike Srbije.

2. Imenuje se HRVOJE BUJANOVIĆ, državni tajnik u Ministarstvu gospodarstva i održivog razvoja, supredsjedateljem Zajedničkog odbora za provedbu i poticanje gospodarske suradnje između Vlade Republike Hrvatske i Vlade Republike Srbije.

Klasa: 080-02/23-02/07

Urbroj: 50301-15/28-23-02

Zagreb, 13. siječnja 2023.

Predsjednik
 mr. sc. Andrej Plenković, v. r.
### NN 8/2023 (20.1.2023.), Rješenje o razrješenju predsjednice i imenovanju predsjednika Upravnog vijeća Hrvatskog zavoda za norme

VLADA REPUBLIKE HRVATSKE

170

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 7. stavka 4. Uredbe o osnivanju Hrvatskog zavoda za norme (»Narodne novine«, br. 154/04., 44/05., 30/10., 34/12., 79/12. i 80/13.), Vlada Republike Hrvatske je na sjednici održanoj 13. siječnja 2023. donijela

RJEŠENJE

O RAZRJEŠENJU PREDSJEDNICE I IMENOVANJU PREDSJEDNIKA UPRAVNOG VIJEĆA HRVATSKOG ZAVODA ZA NORME

1. Razrješuje se NATAŠA MIKUŠ ŽIGMAN dužnosti predsjednice Upravnog vijeća Hrvatskog zavoda za norme, na koju je imenovana kao predstavnica ministarstva nadležnog za poslove gospodarstva.

2. Imenuje se HRVOJE BUJANOVIĆ, predstavnik ministarstva nadležnog za poslove gospodarstva, predsjednikom Upravnog vijeća Hrvatskog zavoda za norme.

Klasa: 080-02/23-02/04

Urbroj: 50301-15/07-23-02

Zagreb, 13. siječnja 2023.

Predsjednik
 mr. sc. Andrej Plenković, v. r.
### NN 8/2023 (20.1.2023.), Rješenje o imenovanju vršitelja dužnosti predsjednika Uprave Agencije za ugljikovodike

VLADA REPUBLIKE HRVATSKE

168

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 13. stavka 1. Zakona o osnivanju Agencije za ugljikovodike (»Narodne novine«, br. 14/14., 73/17. i 84/21.), a u vezi s člankom 44. stavkom 3. Zakona o ustanovama (»Narodne novine«, br. 76/93., 29/97. 47/99., 35/08., 127/19. i 151/22.), Vlada Republike Hrvatske je na sjednici održanoj 13. siječnja 2023. donijela

RJEŠENJE

O IMENOVANJU VRŠITELJA DUŽNOSTI PREDSJEDNIKA UPRAVE AGENCIJE ZA UGLJIKOVODIKE

Imenuje se MARIJAN KRPAN vršiteljem dužnosti predsjednika Uprave Agencije za ugljikovodike, s danom 21. siječnja 2023., do provedbe javnog natječaja i imenovanja predsjednika Uprave Agencije za ugljikovodike, a na razdoblje od najduže šest mjeseci.

Klasa: UP/I 080-02/23-01/02

Urbroj: 50301-15/07-23-02

Zagreb, 13. siječnja 2023.

Predsjednik
 mr. sc. Andrej Plenković, v. r.
### NN 8/2023 (20.1.2023.), Rješenje o razrješenju supredsjedateljice i imenovanju supredsjedatelja Hrvatsko-izraelskog zajedničkog odbora za gospodarsku suradnju

VLADA REPUBLIKE HRVATSKE

175

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 18. stavka 1. Ugovora između Vlade Republike Hrvatske i Vlade Države Izrael o gospodarskoj suradnji (»Narodne novine – Međunarodni ugovori«, br. 15/00. i 8/11.), Vlada Republike Hrvatske je na sjednici održanoj 13. siječnja 2023. donijela

RJEŠENJE

O RAZRJEŠENJU SUPREDSJEDATELJICE I IMENOVANJU SUPREDSJEDATELJA
 HRVATSKO-IZRAELSKOG ZAJEDNIČKOG ODBORA ZA GOSPODARSKU SURADNJU

1. Razrješuje se NATAŠA MIKUŠ ŽIGMAN dužnosti supredsjedateljice Hrvatsko-izraelskog zajedničkog odbora za gospodarsku suradnju.

2. Imenuje se HRVOJE BUJANOVIĆ, državni tajnik u Ministarstvu gospodarstva i održivog razvoja, supredsjedateljem ­Hrvatsko-izraelskog zajedničkog odbora za gospodarsku suradnju.

Klasa: 080-02/23-02/09

Urbroj: 50301-15/28-23-02

Zagreb, 13. siječnja 2023.

Predsjednik
 mr. sc. Andrej Plenković, v. r.
### NN 8/2023 (20.1.2023.), Rješenje o razrješenju i imenovanju predsjednika Povjerenstva za standardizaciju geografskih imena

VLADA REPUBLIKE HRVATSKE

167

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 148. stavka 2. Zakona o državnoj izmjeri i katastru nekretnina (»Narodne novine«, br. 112/18. i 39/22.), Vlada Republike Hrvatske je na sjednici održanoj 13. siječnja 2023. godine donijela

RJEŠENJE

O RAZRJEŠENJU I IMENOVANJU PREDSJEDNIKA POVJERENSTVA ZA STANDARDIZACIJU GEOGRAFSKIH IMENA

1. Razrješuje se dr. sc. DAMIR ŠANTEK dužnosti predsjednika Povjerenstva za standardizaciju geografskih imena.

2. Imenuje se ANTONIO ŠUSTIĆ, glavni ravnatelj Državne geodetske uprave, predsjednikom Povjerenstva za standardizaciju geografskih imena.

Klasa: 080-02/23-02/01

Urbroj: 50301-15/07-23-02

Zagreb, 13. siječnja 2023.

Predsjednik
 mr. sc. Andrej Plenković, v. r.
### NN 8/2023 (20.1.2023.), Rješenje o razrješenju članice i imenovanju člana Nacionalnog vijeća za razvoj socijalnih politika

VLADA REPUBLIKE HRVATSKE

172

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i točke VII. stavka 1. Odluke o osnivanju Nacionalnog vijeća za razvoj socijalnih politika (»Narodne novine«, broj 46/21.), Vlada Republike Hrvatske je na sjednici održanoj 13. siječnja 2023. donijela

RJEŠENJE

O RAZRJEŠENJU ČLANICE I IMENOVANJU ČLANA NACIONALNOG VIJEĆA ZA RAZVOJ SOCIJALNIH POLITIKA

1. Razrješuje se NATAŠA MIKUŠ ŽIGMAN dužnosti članice Nacionalnog vijeća za razvoj socijalnih politika, na koju je imenovana kao predstavnica Ministarstva gospodarstva i održivog razvoja.

2. Imenuje se HRVOJE BUJANOVIĆ članom Nacionalnog vijeća za razvoj socijalnih politika, kao predstavnik Ministarstva gospodarstva i održivog razvoja.

Klasa: 080-02/23-02/06

Urbroj: 50301-15/28-23-02

Zagreb, 13. siječnja 2023.

Predsjednik
 mr. sc. Andrej Plenković, v. r.
### NN 8/2023 (20.1.2023.), Odluka o lokalnim porezima Općine Poličnik

Općina Poličnik

184

Općinsko vijeće Općine Poličnik na svojoj 15. sjednici održanoj 9. siječnja 2023. godine, na temelju članka 20. i članka 42. stavak 1. Zakona o lokalnim porezima (»Narodne novine« broj 115/16, 101/17 i 114/22) i članka 32. Statuta Općine Poličnik (»Službeni glasnik Općine Poličnik« broj 2/18, 3/18, 15/18, 3/20, 1/21 i 15/21) donosi

ODLUKU

O LOKALNIM POREZIMA OPĆINE POLIČNIK

I. OPĆE ODREDBE

Članak 1.

Ovom Odlukom propisuju se vrste lokalnih poreza koji pripadaju Općini Poličnik te njihove stope, visine i nadležno porezno tijelo za utvrđivanje i naplatu poreza.

II. VRSTA LOKALNIH POREZA

Članak 2.

Općini Poličnik pripadaju sljedeći lokalni porezi:

1. porez na potrošnju

2. porez na kuće za odmor.

1. Porez na potrošnju

Članak 3.

Porez na potrošnju plaća se po stopi od 3 %.

2. Porez na kuće za odmor

Članak 4.

Porez na kuće za odmor na području Općine Poličnik plaća se godišnje, u visini 0,70 EUR/m2 korisne površine kuće za odmor.

III. NADLEŽNOST

Članak 5.

Postupak utvrđivanja i evidentiranja obveznika poreza na potrošnju, poslove nadzora, naplate i provođenja ovrhe radi naplate poreza na potrošnju obavlja Upravni odjel za financije, proračun i nadzor, javnu nabavu i EU fondove Općine Poličnik.

Postupak utvrđivanja i evidentiranja obveznika poreza na kuće za odmor obavlja Upravni odjel za gospodarstvo, komunalno gospodarstvo, prostorno uređenje i zaštitu okoliša Općine Poličnik, a poslove nadzora, naplate i provođenja ovrhe radi naplate poreza na kuće za odmor obavlja Upravni odjel za financije, proračun i nadzor, javnu nabavu i EU fondove Općine Poličnik.

IV. ZAVRŠNE ODREDBE

Članak 6.

Stupanjem na snagu ove Odluke prestaje važiti Odluka o lokalnim porezima Općine Poličnik (»Službeni glasnik Općine Poličnik« broj 18/17).

Članak 7.

Ova Odluka objavit će se u »Narodnim novinama« i »Službenom glasniku Općine Poličnik«, a stupa na snagu osmoga dana od dana objave u »Narodnim novinama«.

Klasa: 410-01/23-1/1

Urbroj: 2198/6-1-23-1

Poličnik, 9. siječnja 2023.

OPĆINSKO VIJEĆE OPĆINE POLIČNIK

Predsjednik
 Darijo Buljat, v. r.
### NN 9/2023 (25.1.2023.), Odluka o zajamčenom prinosu obveznih mirovinskih fondova za 2022. godinu

Hrvatska agencija za nadzor financijskih usluga

197

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« br. 140/05 i 12/12), primjenom odredbi članka 113. stavka 4. Zakona o obveznim mirovinskim fondovima (»Narodne novine« broj 19/14, 93/15, 64/18, 115/18 i 58/20) i članka 4. stavka 1. Pravilnika o načinu i roku izračuna zajamčenog prinosa obveznog mirovinskog fonda (»Narodne novine« broj 103/14), Hrvatska agencija za nadzor financijskih usluga na sjednici Upravnog vijeća održanoj 19. siječnja 2023. donijela je

ODLUKU

O ZAJAMČENOM PRINOSU OBVEZNIH MIROVINSKIH FONDOVA ZA 2022. GODINU

Članak 1.

(1) Referentni prinos obveznih mirovinskih fondova kategorije A za 2022. godinu utvrđen u visini ponderirane aritmetičke sredine stopa prosječnih godišnjih prinosa svih mirovinskih fondova kategorije A za razdoblje od prethodne tri kalendarske godine iznosi 2,725 %.

(2) Zajamčeni prinos obveznih mirovinskih fondova kategorije A za 2022. godinu utvrđen u visini referentnog prinosa za fondove kategorije A umanjenog za dvanaest postotnih bodova iznosi -9,275 %.

Članak 2.

(1) Referentni prinos obveznih mirovinskih fondova kategorije B za 2022. godinu utvrđen u visini ponderirane aritmetičke sredine stopa prosječnih godišnjih prinosa svih mirovinskih fondova kategorije B za razdoblje od prethodne tri kalendarske godine iznosi 0,940 %.

(2) Zajamčeni prinos obveznih mirovinskih fondova kategorije B za 2022. godinu utvrđen u visini referentnog prinosa za fondove kategorije B umanjenog za šest postotnih bodova iznosi -5,060 %.

Članak 3.

(1) Referentni prinos obveznih mirovinskih fondova kategorije C za 2022. godinu utvrđen u visini ponderirane aritmetičke sredine stopa prosječnih godišnjih prinosa svih mirovinskih fondova kategorije C za razdoblje od prethodne tri kalendarske godine iznosi -1,272 %.

(2) Zajamčeni prinos obveznih mirovinskih fondova kategorije C za 2022. godinu utvrđen u visini referentnog prinosa za fondove kategorije C umanjenog za tri postotna boda iznosi -4,272 %.

Članak 4.

Ova Odluka stupa na snagu prvoga dana od objave u »Narodnim novinama«.

Klasa: 011-01/23-03/02

Ubroj: 326-01-40-41-23-1

Zagreb, 19. siječnja 2023.

Predsjednik Upravnog vijeća
 dr. sc. Ante Žigman, v. r.
### NN 9/2023 (25.1.2023.), Pravilnik o izmjenama Pravilnika o načinu i postupku provedbe prodaje nekretnina i pokretnina u ovršnom postupku

MINISTARSTVO PRAVOSUĐA I UPRAVE

194

Na temelju članka 95.a Ovršnog zakona (»Narodne novine«, broj 112/12., 25/13., 93/14., 55/16. – Odluka Ustavnog suda Republike Hrvatske, 73/17. i 131/20.) ministar nadležan za poslove pravosuđa donosi

PRAVILNIK

O IZMJENAMA PRAVILNIKA O NAČINU I POSTUPKU PROVEDBE PRODAJE NEKRETNINA I POKRETNINA U OVRŠNOM POSTUPKU

Članak 1.

U Pravilniku o načinu i postupku provedbe prodaje nekretnina i pokretnina u ovršnom postupku (»Narodne novine«, broj 156/14., 1/19. i 28/21.) u članku 5. stavku 1. točkama 15. i 18. riječi: »kunama« zamjenjuju se riječima: »eurima«.

Članak 2.

U članku 11. stavku 1. riječ: »kunama« zamjenjuje se riječi: »eurima«.

Članak 3.

Članak 20. stavak 2. mijenja se i glasi:

»(2) Dražbeni korak iznosi:

– 1,00 euro za vrijednost predmeta prodaje u iznosu do 15,00 eura,

– 2,00 eura za vrijednost predmeta prodaje u iznosu od 15,01 do 150,00 eura,

– 10,00 eura za vrijednost predmeta prodaje u iznosu od 150,01 do 700,00 eura,

– 15,00 eura za vrijednost predmeta prodaje u iznosu od 700,01 do 1.500,00 eura,

– 70,00 eura za vrijednost predmeta prodaje u iznosu od 1.500,01 do 6.500,00 eura,

– 150,00 eura za vrijednost predmeta prodaje u iznosu od 6.500,01 do 13.500,00 eura,

– 250,00 eura za vrijednost predmeta prodaje u iznosu od 13.500,01 do 135.000,00 eura,

– 1.350,00 eura za vrijednost predmeta prodaje u iznosu od 135.000,01 do 650.000,00 eura,

– 2.500,00 eura za vrijednost predmeta prodaje u iznosu većem od 650.000,00 eura.

U slučaju da nadležno tijelo navede pogrešan dražbeni korak u zahtjevu za prodaju, Agencija će postupiti po odredbama ovoga stavka te o tome obavijestiti nadležno tijelo.«.

Članak 4.

U članku 36. stavku 1. točkama 9. i 12. riječi: »kunama« zamjenjuju se riječima: »eurima«.

Članak 5.

U članku 41. stavku 1. točkama 15. i 18. riječi: »kunama« zamjenjuju se riječima: »eurima«.

Članak 6.

U članku 42. stavku 1. točkama 9. i 12. riječi: »kunama« zamjenjuju se riječima: »eurima«.

Članak 7.

U članku 44. stavku 1. točkama 18. i 21. riječ: »kunama« zamjenjuje se riječju: »eurima«.

Članak 8.

Svi postupci i sve elektroničke javne dražbe u kojima je poziv na sudjelovanje u elektroničkoj javnoj dražbi objavljen na mrežnim stranicama Agencije do 31. siječnja 2023. godine dovršit će se primjenom odredbi Pravilnika o načinu i postupku provedbe prodaje nekretnina i pokretnina u ovršnom postupku (»Narodne novine«, broj 156/14., 1/19. i 28/21.)

Članak 9.

Ovaj Pravilnik objavljuje se u »Narodnim novinama«, a stupa na snagu 1. veljače 2023. godine.

Klasa: 011-02/23-01/05
 Urbroj: 514-04-01-02-02/01-23-01
 Zagreb, 18. siječnja 2023.

Ministar
 dr. sc. Ivan Malenica, v. r.
### NN 9/2023 (25.1.2023.), Pravilnik o prestanku važenja Pravilnika o pobližim uvjetima za priznavanje i proglašavanje zaštićenih područja i provođenju sustavnih istraživanja u zaštićenim područjima

Ministarstvo poljoprivrede

195

Na temelju članka 7. stavka 2. Zakona o biljnom zdravstvu (»Narodne novine«, br. 127/19 i 83/22) te članka 38. stavka 3. Zakona o sustavu državne uprave (»Narodne novine«, br. 66/19) ministrica poljoprivrede uz suglasnost ministra vanjskih i europskih poslova te uz suglasnost glavnog državnog inspektora, donosi

PRAVILNIK

O PRESTANKU VAŽENJA PRAVILNIKA O POBLIŽIM UVJETIMA ZA PRIZNAVANJE I PROGLAŠAVANJE ZAŠTIĆENIH PODRUČJA I PROVOĐENJU SUSTAVNIH ISTRAŽIVANJA U ZAŠTIĆENIM PODRUČJIMA

Članak 1.

Danom stupanja na snagu ovoga Pravilnika prestaje važiti Pravilnik o pobližim uvjetima za priznavanje i proglašavanje zaštićenih područja i provođenju sustavnih istraživanja u zaštićenim područjima (»Narodne novine«, br. 96/09, 34/10 i 62/13).

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/22-01/107

Urbroj: 525-06/236-23-7

Zagreb, 11. siječnja 2023.

Ministrica poljoprivrede
 Marija Vučković, v. r.
### NN 9/2023 (25.1.2023.), Odluka o prestanku mirovanja zastupničkog mandata zastupnice i prestanku obnašanja zastupničke dužnosti zamjenika zastupnice u Hrvatskom saboru

Hrvatski sabor

187

Na temelju članka 81. Ustava Republike Hrvatske i članka 13. stavka 1. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 20. siječnja 2023. donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNICE I PRESTANKU OBNAŠANJA ZASTUPNIČKE DUŽNOSTI ZAMJENIKA ZASTUPNICE U
 HRVATSKOM SABORU

Dana 20. siječnja 2023. prestaje mirovanje zastupničkog mandata zastupnice NATAŠE TRAMIŠAK.

Dana 20. siječnja 2023. zastupničku dužnost zamjenika zastupnice prestaje obnašati GORAN IVANOVIĆ.

Klasa: 021-05/23-01/01

Zagreb, 20. siječnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 9/2023 (25.1.2023.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

188

Na temelju članka 81. Ustava Republike Hrvatske i članaka 11. i 14. te članka 42. stavka 2. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 20. siječnja 2023. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 20. siječnja 2023. započinje mirovanje zastupničkog mandata zastupnika IVANA RADIĆA.

Dana 20. siječnja 2023. zastupničku dužnost zamjenika zastupnika započinje obnašati GORAN IVANOVIĆ.

Klasa: 021-05/23-01/02

Zagreb, 20. siječnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 9/2023 (25.1.2023.), Odluka o izboru članice i prestanku mandata člana Odbora za predstavke i pritužbe Hrvatskoga sabora

HRVATSKI SABOR

193

Na temelju članka 81. Ustava Republike Hrvatske i članaka 46. i 108. Poslovnika Hrvatskoga sabora, Hrvatski sabor na sjednici 20. siječnja 2023. donio je

ODLUKU

O IZBORU ČLANICE I PRESTANKU MANDATA ČLANA ODBORA ZA PREDSTAVKE I PRITUŽBE HRVATSKOGA SABORA

I.

Za članicu Odbora za predstavke i pritužbe Hrvatskoga sabora bira se DANICA BARIČEVIĆ.

II.

Dana 20. siječnja 2023. dužnost člana Odbora za predstavke i pritužbe Hrvatskoga sabora prestao je obnašati IVAN RADIĆ, zbog mirovanja zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/23-03/03

Zagreb, 20. siječnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 9/2023 (25.1.2023.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenice zastupnika u Hrvatskom saboru

HRVATSKI SABOR

189

Na temelju članka 81. Ustava Republike Hrvatske i članaka 11. i 9. te članka 42. stavka 3. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 20. siječnja 2023. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENICE ZASTUPNIKA U HRVATSKOM SABORU

Dana 17. siječnja 2023. započelo je mirovanje zastupničkog mandata zastupnika BRANKA BAČIĆA.

Danom donošenja ove Odluke zastupničku dužnost zamjenice zastupnika, sukladno članku 9. stavku 2. Poslovnika Hrvatskoga sabora, započinje obnašati DANICA BARIČEVIĆ.

Klasa: 021-05/23-01/04

Zagreb, 20. siječnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 9/2023 (25.1.2023.), Odluka o izboru člana i prestanku mandata člana Odbora za prostorno uređenje i graditeljstvo Hrvatskoga sabora

HRVATSKI SABOR

192

Na temelju članka 81. Ustava Republike Hrvatske i članaka 46. i 94. Poslovnika Hrvatskoga sabora, Hrvatski sabor na sjednici 20. siječnja 2023. donio je

ODLUKU

O IZBORU ČLANA I PRESTANKU MANDATA ČLANA ODBORA ZA PROSTORNO UREĐENJE I GRADITELJSTVO HRVATSKOGA SABORA

I.

Za člana Odbora za prostorno uređenje i graditeljstvo Hrvatskoga sabora bira se DRAŽEN SRPAK.

II.

Dana 17. siječnja 2023. dužnost člana Odbora za prostorno uređenje i graditeljstvo Hrvatskoga sabora prestao je obnašati BRANKO BAČIĆ, zbog mirovanja zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/23-03/02

Zagreb, 20. siječnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 9/2023 (25.1.2023.), Odluka o razrješenju i izboru članice Odbora za gospodarstvo Hrvatskoga sabora

HRVATSKI SABOR

191

Na temelju članka 81. Ustava Republike Hrvatske i članaka 46. i 76. Poslovnika Hrvatskoga sabora, Hrvatski sabor na sjednici 20. siječnja 2023. donio je

ODLUKU

O RAZRJEŠENJU I IZBORU ČLANICE ODBORA ZA GOSPODARSTVO HRVATSKOGA SABORA

I.

Razrješuje se članica Odbora za gospodarstvo Hrvatskoga sabora
 BRANKA JURIČEV-MARTINČEV.

II.

Za članicu Odbora za gospodarstvo Hrvatskoga sabora bira se
 DANICA BARIČEVIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/23-03/04

Zagreb, 20. siječnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 9/2023 (25.1.2023.), Odluka o izboru člana i prestanku mandata člana odbora za Ustav, Poslovnik i politički sustav Hrvatskoga sabora

HRVATSKI SABOR

190

Na temelju članka 81. Ustava Republike Hrvatske i članaka 46. i 61. Poslovnika Hrvatskoga sabora, Hrvatski sabor na sjednici 20. siječnja 2023. donio je

ODLUKU

O IZBORU ČLANA I PRESTANKU MANDATA ČLANA ODBORA ZA USTAV, POSLOVNIK I POLITIČKI SUSTAV HRVATSKOGA SABORA

I.

Za člana Odbora za Ustav, Poslovnik i politički sustav Hrvatskoga sabora bira se ANTE SANADER.

II.

Dana 17. siječnja 2023. dužnost člana Odbora za Ustav, Poslovnik i politički sustav Hrvatskoga sabora prestao je obnašati BRANKO BAČIĆ, zbog mirovanja zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/23-03/01

Zagreb, 20. siječnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 9/2023 (25.1.2023.), Ispravak Zakona o dodatnom porezu na dobit

HRVATSKI SABOR

201

U Zakonu o dodatnom porezu na dobit koji je objavljen u »Narodnim novinama« broj 151 od 22. prosinca 2022. utvrđena je pogreška te se daje

ISPRAVAK ZAKONA

O DODATNOM POREZU NA DOBIT

U članku 13. stavku 1. iza riječi: »iz članka 4. stavka 1. ovoga Zakona« umjesto riječi: »iz« treba stajati zarez.

Klasa: 022-02/22-01/191

Zagreb, 23. siječnja 2023.

Tajnik
 Hrvatskoga sabora
 Davor Orlović, dipl. iur., v. r.
### NN 10/2023 (27.1.2023.), Pravilnik o dopuni Pravilnika o odori službenika pravosudne policije

MINISTARSTVO PRAVOSUĐA I UPRAVE

224

Na temelju članka 115. stavka 12. Zakona o sudovima (»Narodne novine«, broj 28/13, 33/15, 82/15, 82/16, 67/18 i 21/22) i članka 129. stavka 4. Zakona o državnom odvjetništvu (»Narodne novine«, broj 67/18 i 21/22), ministar pravosuđa i uprave donosi

PRAVILNIK

O DOPUNI PRAVILNIKA O ODORI SLUŽBENIKA PRAVOSUDNE POLICIJE

Članak 1.

U Pravilniku o odori službenika pravosudne policije (»Narodne novine«, broj 71/22) u članku 3. iza stavka 4. dodaje se stavak 5. koji glasi:

»(5) Dijelovi odore službenika pravosudne policije opisani su u propisniku koji donosi čelnik ustrojstvene jedinice nadležne za osiguranje pravosudnih tijela.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/22-01/48
 Urbroj: 514-03-02-01-01/01-23-03
 Zagreb, 17. siječnja 2023.

Ministar
 dr. sc. Ivan Malenica, v. r.
### NN 10/2023 (27.1.2023.), Zakon o prestanku važenja Zakona o matičnom broju

Hrvatski sabor

202

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O PRESTANKU VAŽENJA ZAKONA O MATIČNOM BROJU

Proglašavam Zakon o prestanku važenja Zakona o matičnom broju, koji je Hrvatski sabor donio na sjednici 20. siječnja 2023.

Klasa: 011-02/23-02/01
 Urbroj: 71-10-01/1-23-2
 Zagreb, 24. siječnja 2023.

Predsjednik
 Republike Hrvatske
 Zoran Milanović, v. r.

ZAKON

O PRESTANKU VAŽENJA
 ZAKONA O MATIČNOM BROJU

Članak 1.

Danom stupanja na snagu ovoga Zakona prestaje važiti Zakon o matičnom broju (»Narodne novine«, br. 9/92. i 66/02.).

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-02/22-01/36
 Zagreb, 20. siječnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.